CELEX: 32021R2092
Language: et
Date: 2021-11-29 00:00:00
Title: Komisjoni rakendusmäärus (EL) 2021/2092, 29. november 2021, milles käsitletakse loa andmist kaaliumdiformiaadi kasutamiseks nuumsigade ja võõrutatud põrsaste söödalisandina (EMPs kohaldatav tekst)

30.11.2021   
               
               
                  ET
               
               
                  Euroopa Liidu Teataja
               
               
                  L 427/166
               
            
         KOMISJONI RAKENDUSMÄÄRUS (EL) 2021/2092,
         29. november 2021,
         milles käsitletakse loa andmist kaaliumdiformiaadi kasutamiseks nuumsigade ja võõrutatud põrsaste söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 esitati taotlus kaaliumdiformiaadi kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
                  
               
                     (3)
                  
                  
                     Taotluses käsitletakse loa andmist kaaliumdiformiaadi kasutamiseks nuumsigade ja võõrutatud põrsaste söödalisandina ning selle klassifitseerimist söödalisandite kategooriasse „tehnoloogilised lisandid“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 5. mai 2021. aasta arvamuses (2) järeldusele, et kavandatud tingimuste juures ei avalda kaaliumdiformiaat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis ka järeldusele, et aine ei tekita probleeme hingamiselundkonnale ega nahale, kuid on silmi ärritav. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusamet jõudis ka järeldusele, et kõnealune aine võib olla tõhus tehnoloogiline söödalisand. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
                  
               
                     (5)
                  
                  
                     Kaaliumdiformiaadi hindamisest nähtub, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse aine kasutamiseks vastavalt käesoleva määruse lisas esitatud tingimustele.
                  
               
                     (6)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesolevas lisas kirjeldatud ainet, mis kuulub söödalisandite kategooriasse „tehnoloogilised lisandid“ ja funktsionaalrühma „happesuse regulaator“, lubatakse kasutada söödalisandina loomasöötades kõnealuses lisas esitatud tingimustel.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal 2021;19(5): 6617.
      
      
         
            LISA
            
                        Söödalisandi identifitseerimisnumber
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        mg/kg täissöödas, mille niiskusesisaldus on 12 %
                     
                  
                        
                           Kategooria: tehnoloogilised lisandid
                        
                        
                           Funktsionaalrühm: happesuse regulaatorid
                        
                     
                  
                        1j001
                     
                     
                        Kaaliumdiformiaat
                     
                     
                        
                           Söödalisandi koostis
                        
                        Kaaliumdiformiaat: ≥ 98 %
                     
                     
                        Nuumsead
                        Võõrutatud põrsad
                     
                     
                        –
                     
                     
                        –
                     
                     
                        6 000 
                     
                     
                        
                                    1.
                                 
                                 
                                    Söödalisandi ja eelsegude kasutamisjuhistes märgitakse säilitustingimused.
                                 
                              
                                    2.
                                 
                                 
                                    Kaaliumdiformiaadi maksimumsisaldus 12 %-lise niiskusesisaldusega täissöödas on 6 000  mg/kg olenemata sellest, kas seda kasutatakse eraldi happesuse regulaatorina või koos muude kaaliumdiformiaadi allikatega.
                                 
                              
                                    3.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas kaitseprille.
                                 
                              
                     
                        20. detsember 2031
                     
                  
                        
                           Toimeaine kirjeldus
                        
                        Kaaliumdiformiaat
                        CASi nr: 20642-05-1
                        EINECSi nr 243-934-6
                        C2H3O4K
                     
                  
                        
                           Analüüsimeetod
                            (1)
                        
                        Kaaliumdiformiaadi (sipelghappe üldsisaldusena) määramiseks söödalisandis, eelsegus, söödas:
                        
                                    —
                                 
                                 
                                    juhtivusdetektoriga varustatud ioonkromatograafi (IC-CD) – EN 17294 abil;
                                 
                              Kaaliumi määramiseks söödalisandis:
                        
                                    —
                                 
                                 
                                    aatomabsorptsioonspektromeetria (AAS) – EN ISO 6869 või
                                 
                              
                                    —
                                 
                                 
                                    induktiivsidestunud plasma aatomiemissioonspektromeetria (ICP-AES) – EN15510.
                                 
                              
                  
               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.